Good Times Bad Times

«Good Times Bad Times» er ein song av det engelske rockebandet Led Zeppelin og finst som opningsspor på debutalbumet deira Led Zeppelin frå 1969. Songen vart òg gjeven ut som singel med «Communication Breakdown» som B-side. Singelen nådde 80. plass på singellista i USA.

For gitarsoloen køyrte gitarist Jimmy Page Telecasteren sin gjennom ein Lesliehøgtalar for å skape ein roterande effekt.Dave Lewis (1994), The Complete Guide to the Music of Led Zeppelin, Omnibus Press, ISBN 0-7119-3528-9Steven Rosen, 1977 Jimmy Page Interview , Modern Guitara, 25 May 2007 (originally published in the July 1977, issue of Guitar Player magazine). Denne høgtalartypen har ein roterande del og var laga for Hammondorgel. Gitarar kunne òg nyttast. George Harrison og Eric Clapton nytta denne teknikken på Cream-songen «Badge», og Harrison nytta han fleire gonger på The Beatles-innspelingar. I eit intervju han gav Guitar World i 1993 forklarte Page:

Page, som òg var produsent på innspelinga, plasserte mikrofonar over heile studioet for å fange live-kjensla då songen vart spelt inn.

Songen er kjend for trommerytmen der trommeslagar John Bonham spelar ei rekkje sekstande-dels triolar på ei enkel basstromme, ein effekt mange seinare trommeslagarar har etterlikna, i tillegg til å spele fjerdedelsnotar på hi-haten med venstrefoten gjennom heile songen. Bonhan utvikla visstnok denne teknikken etter å ha høyrt på Vanilla Fudge. Han var ikkje klar over at trommeslagar Carmine Appice faktisk spelte på dobbel basstromme. Som Page sa:

Bassist John Paul Jones har kommentert bidraget sitt på songen:

Jones sa at riffet han skreiv for songen var eit av dei vanskelegaste han har skrive.David Fricke, Q&A: John Paul Jones of Led Zeppelin , Rolling Stone, 24. januar 2008.

«Good Times Bad Times» vart sjeldan spelt på konsertar i sin heilskap. Eit par gonger i 1969 vart han nytta som introduksjon til «Communication Breakdown». Heile songen vart framført som ein medley i lag med «Communication Breakdown» i LA Forum den 4. september 1970, der han òg inneheldt ein bassolo av John Paul Jones (finst på piratkopialbumet Live on Blueberry Hill), og fleire «Whole Lotta Love» medleyar i 1971. Songen var opningssong på Led Zeppelin-konserten i O2 Arena i London den 10. desember 2007.

Songen vart spela i filmen The Fighter. Dette er ein av få gonger at nokre av songane til bandet er nytta i filmar.

Medverkande
 Robert Plant - vokal
 Jimmy Page - gitarar og korvokal.
 John Paul Jones - bassgitar og korvokal.
 John Bonham - trommer og korvokal

Andre versjonar

 Aerosmith (på Nipmuc Regional Middle/High School på den første konserten deira)
 1988: Nuclear Assault (Survive)
 1989: The Dalai Lamas (The Song Retains the Name)
 1993: Dread Zeppelin (Hot & Spicy Beanburger)
 1995: Cracker (Encomium: A Tribute to Led Zeppelin)
 1998: Candlebox (Live In Boston: Mama Kins [piratkopialbum])
 1999: Carl Weathersby (Whole Lotta Blues: Songs of Led Zeppelin)
 2000: Billy Joel (kort konsertversjon)
 2002: Axxis (The Music Remains the Same: A Tribute to Led Zeppelin)
 2002: The Section (The String Quartet Tribute to Led Zeppelin)
 2002: Bug Funny Foundation (The Electronic Tribute to Led Zeppelin)

 2003: Phish (Live Phish Volume 20 [konsert])
 2004: Joe Lesté (Stairway to Rock: (Not Just) a Led Zeppelin Tribute)
 2004: Robert Randolph and the Family Band (Bonnaroo: That Tent [konsert])
 2005: Tracy G (Hip Hop Tribute to Led Zeppelin)
 2006: Studio 99 (Led Zeppelin: A Tribute)
 2006: Bustle In Your Hedgerow (Live at Abbey Pub, 8.6.06)
 2007: Godsmack (Good Times, Bad Times... Ten Years of Godsmack, singelen nådde 124. plass i USA og 8. plass på Mainstream Rock Tracks-lista)
 2008: Eric Bloom (Led Box: The Ultimate Led Zeppelin Tribute)
 2009: The Opposables (The Hideout 5/23/09)
 2009: Ben Harper and Relentless 7 (live)

Kjelder

Denne artikkelen bygger på «Good Times Bad Times» frå ,  den 21. mars 2011. 
 oppgav desse kjeldene:
Lewis, Dave (2004) The Complete Guide to the Music of Led Zeppelin, ISBN 0-7119-3528-9
Welch, Chris (1998) Led Zeppelin: Dazed and Confused: The Stories Behind Every Song, ISBN 1-56025-818-7

Bakgrunnsstoff
ASCAP 

Kategori:Songar frå 1969
Kategori:Singlar frå 1969
Kategori:Led Zeppelin-songar
Kategori:Debutsinglar frå 1969
Kategori:Jimmy Page-songar
Kategori:John Bonham-songar
Kategori:John Paul Jones-songar
Kategori:Singlar frå 2007